Harjastega või pöörlev turbootsik võib vaibapinda liigselt kulutada või kahjustada.
Vaibale sattunud vedelikud eemaldada majapidamispaberi, puhta svammi või pehme lapiga võimalikult kiiresti, et ennetada vedelike vaipa imbumist.
Plekkide eemaldamiseks võib kasutada puhtas vees või neutraalses seebilahuses niisutatud pehmet lappi.
Soovitame kasutada professionaalset puhastusteenust.
Vaiba pindpuhastuseks soovitame kasutada vaibapuhastuspulbrit või - vahtu.
Vaipa hoida ja ladustada ainult rullis. Kokkulappimine ja -murdmine võivad tekitada voltimisjälgi.
KLIENT KÜSIB
Küsimus:Kas softFlat vaibad sobivad kontorisse? Vastus: Narma softFlat vaibad on valmistatud kulumiskindlast ja vastupidavast materjalist, mistõttu sobivad need vaibad või seinast- seina põrandakatted ka ühiskondlikkesse ruumidesse. Kasutuskoha valikul peaks arvestama korraliku jalatsite puhastussüsteemiga pori- ja tolmumattide näol, sest rohket mustust on vaiba pinnalt hiljem keeruline eemaldada.
Küsimus:Kas softFlat vaiba võib jätta talveks kütmata suvila põrandale? Vastus: Külm ise ei kahjusta otseselt vaipa mingil moel. Ettevaatlik peaks olema niiskuse ja veega, ning selle külmumisest tuleneda võivate tagajärgedega.